**Guide – Hvordan bliver jeg en del af FFDs mobilitetskonsortium?**

**Step 1: EU-login og OID-nummer (Organisations-ID)**

Først skal I oprette et EU-login, et slags NemID for organisationer i Europa, inde på [europa.eu](https://webgate.ec.europa.eu/cas/eim/external/register.cgi?loginRequestId=ECAS_LR-5666263-ibtT4s6zpxshJBZsbUq4BX4N1squ9inxDaElv06tBzSkycS9eH51Y4gzZEIeSwbP7I5xOp0SqO4Hltrbc2ZQVrG-PHslUMVSXYCe89pwqaGhzw-XHygV5TTIOCy3FRXkTg9GoPfoT3gYBBk98sFjPecZHm). Jeres EU-login skal I derefter bruge i EU’s Organisation Registration System ([HER](https://webgate.ec.europa.eu/erasmus-esc/index/organisations/register-my-organisation)) til at oprette et OID-nummer, som er jeres højskoles ID-nummer i EU-regi.

**Step 2: Bliv certificeret af Uddannelses- & Forskningsministeriet – indsend *Legal Entity Form* & *Financial Identification Form***

*Legal Entity* dokumenterer jeres organisations juridiske betegnelse – her skal I vælge *kategorien Private Company*. *Financial Identification* dokumenterer, at jeres højskole har en konto den kan modtage tilskuddet på. De to dokumenter skal underskrives og uploades i *ORS* (Organisation Registration System).

Du kan finde dokumenterne, samt en guide til hvordan man udfylder dem [HER](https://ufm.dk/uddannelse/tilskud-til-udveksling-og-internationale-projekter/erasmusplus/organisation-registration-system) under ”Disse dokumenter skal du uploade i Online Registration System”.

**Step 3: *Mandate Letter* samt information**

Et *mandate letter* giver os i FFD mandat til at administrere jeres Erasmus+ aktiviteter. Når I har klaret de foregående steps, så kontakt mig på nfr@ffd.dk. Så udformer jeg et *mandate letter* til jer, som I bedes underskrive og sende tilbage til mig.

Desuden skal I oplyse følgende til mig:

* Hvem er skolens primære kontaktperson vedr. Erasmus+?
* Hvem er skolens juridiske ansvarlige? (det er oftest forstanderen)

Herefter er jeres skole medlem af FFD’s Erasmus+ mobilitetskonsortium.

Har du spørgsmål? Skriv endelig til mig på nfr@ffd.dk

Bedste hilsener, Nikolai